ကြိုးချင်းထား ကြိုးချင်းငြိ၊ အိုးချင်းထား အိုးချင်းထိ

ကြိုးချင်းထား ကြိုးချင်းငြိ၊ အိုးချင်းထား အိုးချင်းထိ ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် ကြိုးများကို စုပုံထားပါက ကြိုးအချင်းချင်း ငြိတွယ် ရှုပ်ထွေးတတ်ပြီး အိုးများကို စုပုံထားပါက အိုး အချင်းချင်း ထိမိခိုက်မိ ရှိတတ်သည်။ ထို့အတူ ယောက်ျားနှင့် မိန်းမသည် နီးစပ်လျှင် ငြိစွန်းသည်။ အခြားအသုံးအနှုန်း အိုးချင်းထား အိုးချင်းထိ၊ ကြိုးချင်းထား ကြိုးချင်းငြိ အိုးချင်းထား အိုးချင်းထိ ကြိုးချင်းထား ကြိုးချင်းငြိ ဟူ၍အသုံးလည်းရှိသည်။ မူလရင်းမြစ် "အိုးချင်းထား အိုးချင်းထိ၊ ကြိုးချင်းထား ကြိုးချင်းငြိ" [၁၁၅၂ ခန့်]၊ ကျဉ်း။ ၄၂။ "ကြိုးချင်းထား ကြိုးချင်းငြိ၊ အိုးချင်းထား အိုးချင်းထိဆိုတာလည်း မင်းပြောမှ ငါသိတာမဟုတ်ဘူး။" [၁၂၇၅] စံပယ်။ ၈၆။ "အိုးချင်းထားက ထိတတ်သည်၊ ကြိုးချင်းထားက ငြိတတ်သည်။ သတိထားဖို့သဘော၊ ပြောစရာရှိက ပြောလိမ့်မည်။ [၁၂၇၃] ဥပမာ၊ ဒု။ ၁၂၃။ ကျမ်းကိုး Category:မြန်မာစကားပုံများ